HG vra vrae aan 3 nuwe romans se skrywers | Huisgenoot
"René Roux, die swartskaapdogter van die Verster-familie, vul haar trustfondsinkomste aan deur voor te gee dat sy 'n fortuinverteller is. Ná die moord op een van haar kliënte, 'n rykmansvrou wat vas geglo het haar man gaan haar vermoor, begin die poppe dans en die lyke een-een val.
"Terselfdertyd word René beproef deur nagmerries oor haar boetie se dood gedurende haar kinderjare. Daarmee saam kom onverstaanbare herinneringe en dan onwelkome vrae oor die verlede en haar aandeel in alles. Waarom roep die kelder in die Bayswaterhuis haar so? Wat wag daar onder – 25 trappe na benede?"